Osteosarkoma
Osteosarkoma – piktybinis kaulinio audinio navikas. Tai dažniausiai pasitaikantis pirminis kaulų piktybinis navikas. Jis vystosi iš kaulinio audinio, kartais gali būti susijęs su buvusia infekcija, trauma, Paget liga. Pastebėta, kad svarbią reikšmę turi tumoro supresinių genų mutacijos. Dažniausiai serga 10–25 metų amžiaus asmenys, vyrai du kartus dažniau nei moterys. Naviko dažniausia lokalizacija – ilgieji vamzdiniai kaulai, beveik 50 % atvejų jis aptinkamas apie kelio sritį.